ગરમીએ માઝા મૂકી છે. ગરમીથી કંટાળી ગયા છીએ. ગરમી માથું ફાડી નાખે એવી છે. ગરમી ૪૪ ડીગ્રીએ પહોંચી. ગરમીમાં એસીમાંથી બહાર નીકળવાનું મન નથી થતું. આવું બધું ગરમીથી ત્રાસેલા લોકો બોલતા હોય છે અને અમદાવાદ, કચ્છ, સુરેન્દ્રનગર જેવા વિસ્તારમાં રહેતા લોકો ઉનાળામાં આવા બખાળા કરતાં અચૂક જોવા મળે છે. આ પાછા એજ લોકો છે જે બીજે દિવસે સવારે ફેસબુક પર અડધો ગ્લાસ ખાલી હોય તો એને અડધો ભરેલો ગણવો એવી ફિલસુફી ઠોકતાં ફોટો-ક્વોટ શેર કરતાં હોય છે.